L-għadd ta' migranti li qed jaslu fl-Unjoni Ewropea huwa bla preċedent, u dan il-fluss miżjud x'aktarx li jkompli. L-UE, flimkien mal-istati membri, qiegħda tieħu firxa wiesgħa ta' miżuri biex tindirizza dawn l-isfidi, u biex toħloq politika Ewropea effettiva, umanitarja u sikura dwar il-migrazzjoni. Il-ġestjoni tal-flussi migratorji hija responsabbiltà maqsuma u għandha wkoll impatt sinifikanti fuq il-pajjiżi ta' oriġini u ta' transitu. Kooperazzjoni bejn l-UE u l-Afrika Sa mill-2005, l-Approċċ Globali għall-Migrazzjoni u l-Mobbiltà (GAMM) jipprovdi l-qafas għar-relazzjonijiet tal-UE ma' pajjiżi terzi fl-oqsma tal-migrazzjoni u l-asil. Aġġornat f'Mejju 2012, dan iservi biex jikkumplementa l-politika barranija u ta' kooperazzjoni għall-iżvilupp tal-UE. Fuq il-bażi tal-GAMM, hemm bosta proċessi ta' kooperazzjoni bejn l-UE u pajjiżi Afrikani fuq livelli differenti: reġjonali (il-proċess ta' Rabat, il-proċess ta' Kartum) bilaterali (permezz ta' sħubiji ta' mobbiltà u għodod oħrajn) Approċċ globali għall-migrazzjoni u l-mobbiltà Il-kooperazzjoni tal-Unjoni Ewropea mal-Afrika dwar il-migrazzjoni (Kummissjoni Ewropea) Finanzjament ta' attivitajiet relatati mal-migrazzjoni fir-reġjun tal-Viċinat tan-Nofsinhar Is-Summit tal-Belt Valletta dwar il-Migrazzjoni huwa parti minn dan l-isforz, u jlaqqa' l-UE u l-pajjiżi Afrikani biex jaħdmu flimkien fi spirtu ta' sħubija u jsibu soluzzjonijiet komuni għall-isfidi komuni. Għandu l-għan li jibni fuq attivitajiet u oqfsa eżistenti għall-kooperazzjoni, billi jikkonċentra fuq ħames oqsma speċifiċi. Nindirizzaw l-għeruq tal-migrazzjoni Il-migranti jitilqu minn pajjiżhom għal għadd ta' raġunijiet, fosthom il-kunflitt, l-instabbiltà politika u ekonomika, il-ksur tad-drittijiet tal-bniedem u l-faqar. Sabiex jonqsu l-flussi migratorji, l-UE taħdem biex tgħin fil-ħolqien tal-paċi, l-istabbiltà u l-iżvilupp ekonomiku. Is-sħubija UE-Afrika (Kummissjoni Ewropea) L-UE tinvolvi ruħha f' u tipprova timmobilizza sforzi reġjonali u internazzjonali biex tippromwovi soluzzjonijiet innegozjati għal kunflitti eżistenti. Tappoġġa wkoll imsieħba oħra, bħan-Nazzjonijiet Uniti, fl-isforzi ta' medjazzjoni tagħhom. B'mod parallel, permezz tal- missjonijiet tagħha tal-Politika ta' Sigurtà u ta' Difiża Komuni (PSDK) , l-UE għandha wkoll rwol prinċipali fiż-żamma tal-paċi, il-prevenzjoni tal-kunflitti u t-tisħiħ tas-sigurtà internazzjonali. Politika ta' Sigurtà u ta' Difiża Komuni (SEAE) Missjonijiet u operazzjonijiet li għaddejjin bħalissa (SEAE) Ċifri ewlenin - għajnuna Baġit għall-kooperazzjoni esterna tal-UE għall-2014-2020: EUR 344 miljun iddedikati għall-migrazzjoni Appoġġ tal-UE biex tgħin lill-Afrika tilħaq l-Għanijiet ta' Żvilupp tal-Millenju (2000-2015): 9.4 miljuni ruħ irreġistrati fl-edukazzjoni primarja 5.4 miljuni twelid assistit minn persunal mediku speċjalizzat 41 miljun ruħ konnessi ma' ilma tax-xorb imtejjeb kooperazzjoni għall-iżvilupp għajnuna umanitarja tal-UE jaqdu rwol importanti biex jindirizzaw l-isfidi globali u l-kawżi tal-migrazzjoni. Billi jgħinu lin-nies fejn ikunu, itaffu t-tbatija u jtejbu l-kundizzjonijiet tal-għajxien tagħhom, dawn inaqqsu l-inċentivi għat-tluq fuq vjaġġi perikolużi bl-art u l-baħar. L-UE tiffinanzja proġetti f'ħafna mill-pajjiżi ta' oriġini u ta' transitu tal-migranti. Protezzjoni umanitarja u ċivili tal-UE - informazzjoni tematika u għall-pajjiż Sena Ewropea għall-iżvilupp - appoġġ lil pajjiżi Afrikani għal dik li hi migrazzjoni Fis-26 ta' Mejju 2015, il-Kunsill tenna l-ħtieġa li tissaħħaħ il-ħidma fuq ir-rabtiet bejn il-migrazzjoni u l-iżvilupp, u stieden lill-Kummissjoni Ewropea u lis-SEAE biex jaħdmu fuq miżuri konkreti. Kunsill Affarijiet Barranin (Żvilupp), 26 ta' Mejju 2015 F'Ottubru, il-Ministri tal-UE qablu li jsaħħu l-kooperazzjoni għall-iżvilupp ma' pajjiżi terzi biex jindirizzaw l-isfidi komuni li bħalissa qed iħabbtu wiċċhom magħhom l-Ewropa u l-pajjiżi msieħba tagħha. Kunsill Affarijiet Barranin, 26 ta' Ottubru 2015 Il-Kummissjoni Ewropea bħalissa qed taħdem fuq it-tħejjija ta' azzjonijiet għall-iżvilupp biex timplimenta l-parti tal-aġenda Ewropea dwar il-migrazzjoni kkonċentrata fuq l-indirizzar tad-dimensjoni esterna tal-kriżi. Parti minn dan il-proċess huwa l-ħolqien ta' fond fiduċjarju ta' emerġenza tal-UE għall-istabbiltà u t-trattament tal-għeruq tal-migrazzjoni irregolari u l-persuni spustati fl-Afrika . Permezz ta' dan il-fond fiduċjarju ser ikunu jistgħu jiġu ffinanzjati proġetti bil-għan li jinħolqu opportunitajiet ta' xogħol u jiġu appoġġati s-servizzi bażiċi għall-popolazzjonijiet lokali. Fond fiduċjarju ta' emerġenza tal-UE għall-Afrika Il-ħolqien u l-organizzazzjoni ta' mezzi ta' migrazzjoni legali Għodod prattiċi Il-portal tal-UE dwar l-immigrazzjoni, imniedi f'Novembru 2011, jipprovdi informazzjoni għaċ-ċittadini barranin interessati li jemigraw lejn l-UE. Portal tal-UE dwar l-immigrazzjoni Din ir-riżorsa bħalissa hi disponibbli biss bil-lingwa jew il-lingwi li ġejjin: L-UE għandha l-għan li ttejjeb il- ġestjoni tal-flussi ta' migrazzjoni legali , biex tkabbar kemm jista' jkun l-impatt pożittiv tagħha kemm fuq l-iżvilupp ta' pajjiżi msieħba Afrikani kif ukoll fl-istati membri tal-UE. Hemm bosta inizjattivi għaddejjin fil-qasam tal-migrazzjoni tal-ħaddiema, b'mod partikolari: reviżjoni mill-Kummissjoni tad- direttiva dwar il-karta blu , li għandha fil-mira tagħha ħaddiema b'ħiliet ta' livell għoli leġislazzjoni ġdida li tirregola l-kondizzjonijiet għall-ħaddiema staġonali u trasferimenti fil-kumpanniji Miżuri tal-Kummissjoni Ewropea dwar il-migrazzjoni legali għal finijiet ta' xogħol Għaddejjin ukoll diskussjonijiet dwar regolament ġdid għad-dħul ta' ċittadini ta' pajjiż terz għar-riċerka u l-istudju. Migrazzjoni għall-istudju, ir-riċerka u t-taħriġ Titjib tal-protezzjoni ta' migranti u persuni li jfittxu asil Baġit 2015: EUR 38 miljun għal Triton EUR 18-il miljun għal Poseidon Sea Fl-2016, il-Kummissjoni ser tipprovdi lil Frontex b'EUR 45 miljun oħra għaż-żewġ operazzjonijiet. L-UE żiedet l-isforzi tagħha biex issalva l-ħajjiet u tevita vittmi fuq il-baħar. Għal dan l-għan, għandha żewġ operazzjonijiet marittimi għaddejjin, ikkoordinati mill-Frontex: Operazzjoni Triton: attiva fil-Mediterran ċentrali sa mill-2014 Operazzjoni Poseidon: attiva fil-Mediterran tal-Lvant sa mill-2006 L-UE ttripplat il-kapaċitajiet u l-assi għal dawn l-operazzjonijiet għall-2015 u l-2016. Barra minn hekk, iż-żona ġeografika tal-operazzjoni Triton ġiet estiża lejn in-nofsinhar, sal-limiti ta' tfittxija u ta' salvataġġ Maltin. Kif jiġu appoġġati l-operazzjonijiet ta' tiftix u salvataġġ mill-operazzjoni Konġunta Triton tal-Frontex? Din ir-riżorsa bħalissa hi disponibbli biss bil-lingwa jew il-lingwi li ġejjin: Biex jiġi evitat li jkun hemm aktar vittmi, irid jingħata wkoll appoġġ lill-pajjiżi tal-ewwel asil u pajjiżi oħrajn fir-reġjun. Din il-kooperazzjoni sseħħ permezz ta' Programmi Reġjonali għall-Iżvilupp u l-Protezzjoni tal-UE . Dawn il-programmi huma mfassla biex itejbu l-kapaċitajiet tal-pajjiżi barra mill-UE fiż-żoni li minnhom jiġu jew li jgħaddu minnhom ħafna refuġjati. Tnedew Programmi Reġjonali għall-Iżvilupp u l-Protezzjoni fl-Afrika ta' Fuq, il-Qarn tal-Afrika u l-Lvant Nofsani. Ċifri ewlenin - asil 662 680 applikaw għall-protezzjoni internazzjonali Inħarġu 387 805 deċiżjonijiet 47% tad-deċiżjonijiet kienu pożittivi Uffiċċju Ewropew ta' Appoġġ fil-qasam tal-Asil L-Unjoni Ewropea hija wkoll lesta li tħares l-obbligi internazzjonali tagħha fir-rigward tal- ilqugħ tar-refuġjati u ta' dawk li jfittxu asil . L-Istati Membri ilhom mill-1999 jaħdmu biex joħolqu Sistema Ewropea Komuni tal-Asil, li tipprovdi deċiżjonijiet aktar ġusti u aktar rapidi dwar l-asil. Sistema Ewropea Komuni tal-asil Biex iwieġeb għaż-żieda li kien hemm dan l-aħħar fl-għadd ta' refuġjati, f'Lulju 2015 il-Kunsill qabel dwar ir-risistemazzjoni ta' 22 504 persuni fil-bżonn ta' protezzjoni internazzjonali, fuq talba tal-Kummissarju Għoli tan-NU għar-Rifuġjati (UNHCR). Dan in-numru ma jgħoddx l-isforzi li qed isiru bħalissa mill-istati membri u l-qbil li jiġu rilokati 160 000 persuna fil-bżonn ta' protezzjoni internazzjonali mill-Italja u l-Greċja għal stati membri oħrajn. Il-ġlieda kontra l-isfruttament u t-traffikar tal-migranti Barra milli tevita aktar imwiet, l-UE tipprova wkoll tiġġieled kontra n-netwerks kriminali li jisfruttaw migranti vulnerabbli. Biex tissaħħaħ il-ħidma fuq il-post, hemm żewġ missjonijiet attivi tal-PSDK li jikkonċentraw fuq il-kuntrabandu tal-migranti fuq il-baħar u fuq l-art. F'Mejju 2015, il-Kunsill qabel li jistabbilixxi operazzjoni militari tal-UE, , biex jeqred il-mudell tan-negozju tal-kuntrabandisti u t-traffikanti tal-bnedmin fin-Nofsinhar tal-Mediterran Ċentrali. L-ewwel fażi tal-operazzjoni kkonċentrat fuq is-sorveljanza u l-evalwazzjoni tan-netwerks ta' kuntrabandu u traffikar tal-bnedmin. It-tieni fażi bdiet fis-7 ta' Ottubru 2015, fejn l-operazzjoni setgħet titla' abbord, tfittex, tissekwestra u tiddevja fl-ibħra internazzjonali bastimenti suspettużi, fl-ambitu tal-liġi internazzjonali. Barra minn hekk, f'Mejju 2015, il-Kunsill qabel li jsaħħaħ il-missjoni ċivili . L-UE ser toffri lill-awtoritajiet Niġerjani appoġġ fil-prevenzjoni tal-migrazzjoni irregolari u l-ġlieda kontra kriminalità assoċjata. Fil-5 ta' Ottubru 2015, il-Kunsill żied il-baġit ta' din il-missjoni minn EUR 9.8 miljuni għal EUR 18.4 miljuni għal sena. Wara l-laqgħa speċjali tal-Kunsill Ewropew f'April 2015, f'Mejju 2015 il-Kummissjoni adottat pjan ta' azzjoni kontra l- kuntrabandu tal-migranti (2015-2020). Dan il-pjan għandu l-għan li jtejjeb ir-rispons tal-pulizija u dak ġudizzjarju u jsaħħaħ il-kooperazzjoni ma' pajjiżi terzi permezz ta' sensiela ta' azzjonijiet speċifiċi. Pjan ta' azzjoni tal-UE kontra l-faċilitazzjoni tad-dħul klandestin ta' migranti (2015 - 2020) L-UE ħadet passi deċiżivi fil-qasam tat- traffikar tal-bnedmin . L-azzjoni tal-UE għandha l-għan li tipproteġi u tgħin lill-vittmi, issaħħaħ il-prevenzjoni, iżżid il-prosekuzzjoni tat-traffikanti u ssaħħaħ il-kooperazzjoni ma' pajjiżi terzi. Traffikar tal-bnedmin, l-azzjonijiet tal-UE spjegati (Kummissjoni Ewropea) It-titjib tal-ġlieda kontra l-kuntrabandu tal-migranti huwa wkoll parti mis- sħubijiet għal mobbiltà bilaterali , permezz tal-bini tal-kapaċità, miżuri operazzjonali konġunti, titjib tas-sorveljanza u l-ġestjoni tal-fruntieri u l-kooperazzjoni transkonfinali. Titjib tal-kooperazzjoni fuq ir-ritorn u r-riammissjoni Ċifri ewlenin 252 003 ċittadini ta' pajjiżi terzi ġew soġġetti għal obbligu li jitilqu mill-UE 161 309 ċittadini ta' pajjiżi terzi ġew effettivament ritornati 40 % tar-ritorni kienu volontarji, 43 % kienu sfurzati Analiżi annwali tar-riskju tal-Frontex għall-2015 Politika ta' ritorn effettiva u umana ma tikkontradixxix politika ta' migrazzjoni aktar miftuħa. Li jiġi żgurat ir-ritorn ta' migranti irregolari huwa essenzjali biex tissaħħaħ il-kredibbiltà tal-politika tal-UE fil-qasam tal-protezzjoni internazzjonali u l-migrazzjoni legali. Din hija r-raġuni għaliex l-UE tikkoopera b'mod attiv ħafna ma' pajjiżi minn fejn ġejjin imigranti irregolari. Hija tinnegozja u tikkonkludi ftehim ta' riammissjoni ma' dawn il-pajjiżi, li jistipula r-regoli għar-ritorn ta' persuni li jinsabu f'sitwazzjoni irregolari. S'issa, l-UE kkonkludiet 17-il ftehim ta' riammissjoni, u bosta oħrajn qed jiġu nnegozjati. Barra minn hekk, il-ftehim ta' Cotonou, bejn l-UE u pajjiżi Afrikani, tal-Karibew u tal-Paċifiku, jinkludi wkoll klawżola dwar ir-riammissjoni. Fit-8 ta' Ottubru 2015, il-ministri tal-affarijiet interni adottaw konklużjonijiet dwar il-ġejjieni tal-politika tar-ritorn. Konklużjonijiet tal-Kunsill dwar il-futur tal-politika ta' ritorn, 8 ta' Ottubru 2015 Relazzjonijiet bejn l-UE u l-Afrika Relazzjoni tal-UE mal-Afrika Relazzjonijiet bejn l-UE u l-Afrika (informazzjoni ġenerali) Djalogu UE-AKP dwar il-migrazzjoni (2015) Azzjoni tal-UE fuq il-migrazzjoni Laqgħa speċjali tal-Kunsill Ewropew, 23 ta' April 2015 - dikjarazzjoni Konklużjonijiet tal-Kunsill Ewropew, 25-26 ta' Ġunju 2015 Dikjarazzjoni - laqgħa informali tal-kapijiet ta' stat jew ta' gvern, 23 ta' Settembru 2015 Konklużjonijiet tal-Kunsill Ewropew, 15 ta' Ottubru 2015 Pakkett ta' proposti mill-Kummissjoni Ewropea li jindirizza l-kriżi tar-refuġjati (Kummissjoni Ewropea - stqarrija għall-istampa) Kif l-UE tgħin lir-refuġjati (Kummissjoni Ewropea) It-tiftix ta' soluzzjonijiet għal pressjonijiet migratorji (informazzjoni ġenerali) Finanzjament Miżuri baġitarji taħt l-aġenda Ewropea dwar il-migrazzjoni (Kummissjoni Ewropea) Abbozz ta' baġit emendatorju Nru 5 għall-baġit tal-UE għall-2015 Abbozz ta' baġit emendatorju Nru 7 għall-2015 Azzjoni umanitarja u kooperazzjoni għall-iżvilupp Refuġjati u persuni spostati internament (ECHO) Valutazzjoni tal-kriżijiet u tal-vulnerabbiltà globali (ECHO)